title: 1989 m. kovo 3 d. Komisijos Sprendimas nustatantis išsamias profesinę ar verslo paslaptį sudarančių dokumentų išslaptinimo taisykles

text:
Svarbus teisinis pranešimas

|

31989D0196

Oficialusis leidinys L 073 , 17/03/1989 p. 0052 - 0052 specialusis leidimas suomių kalba: skyrius 17 tomas 1 p. 0098  specialusis leidimas švedų kalba: skyrius 17 tomas 1 p. 0098

		Komisijos sprendimas1989 m. kovo 3 d.nustatantis išsamias profesinę ar verslo paslaptį sudarančių dokumentų išslaptinimo taisykles(89/196/EEB, Euratomas, EAPB)EUROPOS BENDRIJŲ KOMISIJA,atsižvelgdama į 1983 m. vasario 1 d. Tarybos reglamentą (EEB, Euratomas) Nr. 354/83 dėl Europos ekonominės bendrijos ir Europos atominės energijos bendrijos istorinių archyvų atvėrimo visuomenei [1], ypač į jo 9 straipsnį,atsižvelgdama į 1983 m. vasario 8 d. Komisijos sprendimą Nr. 359/83/EAPB dėl istorinių Europos anglių ir plieno bendrijos istorinių archyvų atvėrimo visuomenei [2], ypač į jo 9 straipsnį,kadangi pagal įstatymus, numatančius Bendrijų istorinių archyvų atskleidimą, dokumentai ir įrašai, kuriems taikomas profesinis ir verslo slaptumas, neturi būti paskelbti viešai, nebent jei asmuo ar suinteresuota įmonė tam neprieštarauja; kadangi tuo tikslu Komisija turi pranešti savo ketinimą viešai paskelbti dokumentus;kadangi iš anksto pranešti asmeniui ar suinteresuotai įmonei dažnai būna sudėtinga, ypač jei pasikeitęs adresas ar teisių perėmimo atveju;kadangi, siekiant užtikrinti, kad istorinių Bendrijų dokumentų viešo paskelbimo tvarka būtų sklandi, reikia priimti nuostatas, leidžiančias Komisijai informuoti asmenį ar suinteresuotą įmonę paskelbiant pranešimą Europos Bendrijų oficialiajame leidinyje,NUSPRENDĖ:1 straipsnis1. Siekdama įgyvendinti Reglamento (EEB, Euratomas) Nr. 354/83 4 straipsnį arba Komisijos sprendimo Nr. 359/83/EAPB 4 straipsnį, Komisija raštu praneša asmeniui ar suinteresuotai įmonei savo ketinimus paskelbti viešai dokumentus ar įrašus, kuriems taikomas profesinis ar verslo slaptumas, ir pakviečia asmenį ar suinteresuotą įmonę per šešias savaites pateikti prieštaravimus.Jei per šį laikotarpį nėra pareiškiama prieštaravimų, dokumentas ar įrašas paskelbiamas viešai.2. Jei rašytinis Komisijos pranešimas nepasiekia asmens ar suinteresuotos įmonės, Komisija paskelbia pranešimą Europos Bendrijų oficialiajame leidinyje (C serija), kuriuo praneša savo ketinimą paskelbti viešai minėtą dokumentą ar įrašą per šešias savaites nuo tos dienos, kai pranešimas paskelbiamas, ir jei nepateikiama prieštaravimų. Europos Bendrijų oficialiajame leidinyje paskelbtame pranešime nurodomas asmuo ar suinteresuota įmonė ir dokumento ar įrašo pobūdis.Jei per nurodytąjį laikotarpį nėra pareiškiama prieštaravimų, dokumentas ar įrašas yra paskelbiamas viešai.2 straipsnisŠis sprendimas taikomas nuo 1989 m. kovo 3 d.Priimta Briuselyje, 1989 m. kovo 3 d.Komisijos varduAntónio Cardoso e CunhaKomisijos narys[1] OL L 43, 1983 2 15, p. 1.[2] OL L 43, 1983 2 15, p. 14.--------------------------------------------------


title: 2011/583/ES: 2011 m. gegužės 10 d. Europos Parlamento sprendimas dėl Europos narkotikų ir narkomanijos stebėsenos centro 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/172

         EUROPOS PARLAMENTO SPRENDIMAS
   2011 m. gegužės 10 d.
   dėl Europos narkotikų ir narkomanijos stebėsenos centro 2009 finansinių metų sąskaitų uždarymo
   (2011/583/ES)
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėsenos centro 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2009 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (3), ypač į jo 15 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0120/2011),

               1.

               pritaria Europos narkotikų ir narkomanijos stebėsenos centro 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 162.

      (2)  OL L 248, 2002 9 16, p. 1.

      (3)  OL L 376, 2006 12 27, p. 1.

      (4)  OL L 357, 2002 12 31, p. 72.


title: 2011/54/ES: 2011 m. sausio 24 d. Tarybos sprendimas dėl Regionų komiteto Latvijai atstovaujančio nario ir Latvijai atstovaujančio pakaitinio nario skyrimo

text:
28.1.2011

               LT

               Europos Sąjungos oficialusis leidinys

               L 25/30

         TARYBOS SPRENDIMAS
   2011 m. sausio 24 d.
   dėl Regionų komiteto Latvijai atstovaujančio nario ir Latvijai atstovaujančio pakaitinio nario skyrimo
   (2011/54/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Latvijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES ir 2010/29/ES dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. (1).

               (2)

               Pasibaigus Ainārs ŠLESERS kadencijai tapo laisva viena Regionų komiteto nario vieta.

               (3)

               Pasibaigus Sergejs DOLGOPOLOVS kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., į Regionų komitetą skiriami:

               a)

               nariu:

                           —

                           Dainis TURLAIS, Rīgas domes Drošības, kārtības un korupcijas novēršanas jautājumu komitejas priekšsēdētājs

                     ir

               b)

               pakaitiniu nariu:

                           —

                           Viktors GLUHOVS, Rīgas domes deputāts, Pilsētas attīstības komitejas loceklis.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. sausio 24 d.

            Tarybos vardu

            Pirmininkas

         FAZEKAS S.

      (1)  OL L 348, 2009 12 29, p. 22 ir OL L 12, 2010 1 19, p. 11.


title: 2013 m. spalio 22 d. Europos Parlamento ir Tarybos sprendimas Nr. 1025/2013/ES, kuriuo suteikiama makrofinansinė pagalba Kirgizijos Respublikai

text:
25.10.2013

               LT

               Europos Sąjungos oficialusis leidinys

               L 283/1

         EUROPOS PARLAMENTO IR TARYBOS SPRENDIMAS Nr. 1025/2013/ES
   2013 m. spalio 22 d.
   kuriuo suteikiama makrofinansinė pagalba Kirgizijos Respublikai
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 209 straipsnį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   laikydamiesi įprastos teisėkūros procedūros (1),
   kadangi:

               (1)

               Sąjungos ir Kirgizijos Respublikos bendradarbiavimas grindžiamas Europos Bendrijų bei jų valstybių narių ir Kirgizijos Respublikos partnerystės ir bendradarbiavimo susitarimu (PBS) (2), kuris įsigaliojo 1999 m. Sąjunga Kirgizijos Respublikai taiko Bendrąją lengvatinių muitų tarifų sistemą;

               (2)

               Kirgizijos ekonomika nukentėjo 2009 m. dėl tarptautinės finansų krizės ir 2010 m. birželio mėn. etninio konflikto. Šie įvykiai sutrikdė ekonominę veiklą, dėl to prireikė didelių viešųjų išlaidų atstatymo ir socialinės pagalbos reikmėms patenkinti ir atsirado didelių išorės ir biudžeto finansavimo spragų;

               (3)

               2010 m. liepos 27 d. Biškeke surengtame aukšto lygio paramos teikėjų susitikime tarptautinė bendruomenė įsipareigojo suteikti 1,1 mlrd. JAV dolerių skubią paramą, kad padėtų Kirgizijos Respublikai atsigauti. Tame susitikime Sąjunga paskelbė, kad ji skirs iki 117,9 mln. EUR finansinę pagalbą;

               (4)

               Taryba, susirinkusi Užsienio reikalų taryboje, savo 2010 m. liepos 26 d. išvadose dėl Kirgizijos Respublikos palankiai įvertino naujos Kirgizijos Vyriausybės pastangas kurti demokratinę institucinę sistemą ir paprašė Komisijos toliau teikti pagalbą, taip pat ir pagal naujas pagalbos programas, Kirgizijos Respublikos valdžios institucijoms įgyvendinant reformų programą, ir prisidėti prie darnaus ekonominio ir socialinio šalies vystymosi;

               (5)

               Sąjungos politinė ir ekonominė parama jaunai Kirgizijos Respublikos parlamentinei demokratijai būtų politinis tvirtos Sąjungos paramos demokratinėms reformoms Vidurinėje Azijoje ženklas ir atitiktų Sąjungos politiką šio regiono atžvilgiu, išdėstytą 2007–2013 m. Sąjungos strategijoje dėl Vidurinės Azijos ir 2012 m. birželio 25 d. Tarybos išvadose dėl Vidurinės Azijos;

               (6)

               remiantis bendru pareiškimu, kurį Europos Parlamentas ir Taryba priėmė kartu su Europos Parlamento ir Tarybos sprendimu Nr. 778/2013/ES (3), Sąjungos makrofinansinė pagalba turėtų būti išskirtinė nesusietos ir netikslinės pagalbos užtikrinant mokėjimų balansą finansinė priemonė, kuria būtų siekiama atkurti pagalbą gaunančios šalies tvarią išorės finansavimo būklę ir kuri turėtų padėti įgyvendinti politikos programą, apimančią griežtas koregavimo ir struktūrinių reformų priemones, skirtas mokėjimų balanso būklei gerinti, visų pirma programos įgyvendinimo laikotarpiu, bei stiprinti atitinkamų susitarimų ir programų su Sąjunga įgyvendinimą;

               (7)

               Kirgizijos Respublikos ekonomikos koregavimo ir reformų procesas remiamas finansine parama iš Tarptautinio valiutos fondo (TVF). 2011 m. birželio mėn. Kirgizijos valdžios institucijos ir TVF susitarė dėl neprevencinės trejų metų 66,6 mln. SST (specialiosios skolinimosi teisės) dydžio TVF išplėstinės kredito priemonės (TVF programa) šaliai remti; 2013 m. birželio mėn. TVF patvirtino ketvirtąją tos programos peržiūrą. TVF programos tikslai atitinka Sąjungos makrofinansinės pagalbos tikslą, t. y. siekį sušvelninti trumpalaikius mokėjimų balanso sunkumus, o griežtų koregavimo priemonių įgyvendinimas atitinka Sąjungos makrofinansinės pagalbos tikslą;

               (8)

               Sąjunga teikia Kirgizijos Respublikai sektorinę paramą biudžetui pagal vystomojo bendradarbiavimo finansinę priemonę, kurios bendra suma 2011–2013 m. laikotarpiu – 33 mln. EUR, skirtą socialinės apsaugos, švietimo ir viešųjų finansų valdymo reformoms remti;

               (9)

               2010 m. Kirgizijos Respublika, atsižvelgdama į blogėjančią ekonominę padėtį ir perspektyvas, paprašė Sąjungos makrofinansinės pagalbos;

               (10)

               atsižvelgiant į Kirgizijos Respublikos strateginę svarbą Sąjungai, tai pat į jos lemiamą vaidmenį užtikrinant regioninį stabilumą, Kirgizijos Respublika turėtų būti išimties tvarka laikoma atitinkančia reikalavimus Sąjungos makrofinansinei pagalbai gauti;

               (11)

               atsižvelgiant į tai, kad tebėra didelis likutinis Kirgizijos Respublikos mokėjimų balanso išorės finansavimo trūkumas, kuris išlieka nepaisant TVF ir kitų daugiašalių įstaigų suteiktų išteklių, ir nepaisant to, kad Kirgizijos Respublika įgyvendina griežtas ekonomikos stabilizavimo ir reformų programas, Sąjungos makrofinansinė pagalba, kuri turi būti skiriama Kirgizijos Respublikai (toliau – Sąjungos makrofinansinė pagalba) šiomis išskirtinėmis aplinkybėmis yra laikoma tinkamu atsaku į Kirgizijos Respublikos prašymą paremti ekonomikos stabilizavimą kartu įgyvendinant TVF programą;

               (12)

               Sąjungos makrofinansine pagalba turėtų būti siekiama remti Kirgizijos Respublikos tvarios išorės finansavimo būklės atkūrimą ir tokiu būdu remti jos ekonominį ir socialinį vystymąsi;

               (13)

               nustatant Sąjungos makrofinansinės pagalbos sumą remiamasi visapusišku Kirgizijos Respublikos likutinio išorės finansavimo poreikių kiekybiniu įvertinimu ir atsižvelgiama į jos pajėgumą užtikrinti finansavimą nuosavais ištekliais, visų pirma panaudojant turimus tarptautinius išteklius. Sąjungos makrofinansinė pagalba turėtų papildyti TVF ir Pasaulio banko programas ir teikiamus išteklius. Nustatant pagalbos sumą taip pat atsižvelgiama į numatomus daugiašalių pagalbos teikėjų finansinius įnašus ir poreikį užtikrinti sąžiningą Sąjungos ir kitų pagalbos teikėjų dalijimąsi našta, taip pat į Kirgizijos Respublikoje jau įgyvendinamas Sąjungos kitas išorės finansavimo priemones bei visos Sąjungos dalyvavimo pridėtinę vertę;

               (14)

               atsižvelgiant į Kirgizijos Respublikos likutinio išorės finansavimo poreikius, jos ekonominio išsivystymo lygį, vertinamą pagal vienam gyventojui tenkančias pajamas ir skurdo lygį, jos pajėgumą užtikrinti finansavimą savo ištekliais, visų pirma panaudojant turimus tarptautinius išteklius, ir į skolos tvarumo analize pagrįstą šalies pajėgumo grąžinti pagalbą įvertinimą, dalis pagalbos turėtų būti suteikta dotacijomis;

               (15)

               Komisija turėtų užtikrinti, kad Sąjungos makrofinansinė pagalba teisiškai ir iš esmės atitiktų pagrindinius principus, tikslus ir priemones įvairiose išorės veiksmų srityse bei kitą susijusią Sąjungos politiką;

               (16)

               Sąjungos makrofinansine pagalba turėtų būti remiama Sąjungos išorės politika Kirgizijos Respublikos atžvilgiu. Komisijos tarnybos ir Europos išorės veiksmų tarnyba turėtų glaudžiai bendradarbiauti visą makrofinansinės pagalbos operacijos vykdymo laikotarpį, siekdamos koordinuoti Sąjungos išorės politiką ir užtikrinti jos nuoseklumą;

               (17)

               Sąjungos makrofinansine pagalba turėtų būti remiamas Kirgizijos Respublikos įsipareigojimas laikytis Sąjungos pripažįstamų vertybių, tokių kaip demokratija, teisinė valstybė, geras valdymas, pagarba žmogaus teisėms, darnus vystymasis ir skurdo mažinimas, bei atviros, taisyklėmis grindžiamos ir sąžiningos prekybos principų;

               (18)

               išankstinė Sąjungos makrofinansinės pagalbos suteikimo sąlyga turėtų būti ta, kad Kirgizijos Respublika laikytųsi veiksmingų demokratinių mechanizmų, įskaitant daugiapartinę parlamentinę sistemą ir teisinę valstybę, ir užtikrintų pagarbą žmogaus teisėms. Be to, Sąjungos makrofinansine pagalba turėtų būti siekiama didesnio viešųjų finansų valdymo sistemų veiksmingumo, skaidrumo ir atskaitomybės Kirgizijos Respublikoje. Komisija turėtų reguliariai stebėti ir sąlygos, ir tų tikslų įgyvendinimą;

               (19)

               siekiant užtikrinti, kad su Sąjungos makrofinansine pagalba susiję Sąjungos finansiniai interesai būtų apsaugoti veiksmingai, Kirgizijos Respublika turėtų imtis tinkamų priemonių, susijusių su sukčiavimo, korupcijos ir kitų su šia pagalba siejamų pažeidimų prevencija ir kova su jais. Be to, turėtų būti parengtos nuostatos, pagal kurias Komisija atliktų patikrinimus, o Audito Rūmai – auditą;

               (20)

               Sąjungos makrofinansinės pagalbos suteikimas nedaro poveikio Europos Parlamento ir Tarybos įgaliojimams;

               (21)

               dotacijomis teikiamos makrofinansinės pagalbos sumos ir atidėjinių sumos, reikalingos makrofinansinei pagalbai paskolomis teikti, turėtų derėti su daugiametėje finansinėje programoje numatytais biudžeto asignavimais;

               (22)

               Sąjungos makrofinansinę pagalbą turėtų valdyti Komisija. Siekiant užtikrinti, kad Europos Parlamentas ir Taryba galėtų stebėti, kaip įgyvendinamas šis sprendimas, Komisija turėtų juos reguliariai informuoti apie su pagalba susijusius pokyčius ir pateikti jiems atitinkamus dokumentus;

               (23)

               siekiant užtikrinti vienodas šio sprendimo įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (4);

               (24)

               Sąjungos makrofinansinė pagalba turėtų būti teikiama atsižvelgiant į ekonominės politikos sąlygas, kurios turi būti nustatytos susitarimo memorandume. Siekiant užtikrinti vienodas įgyvendinimo sąlygas ir veiksmingumą, Komisijai turėtų būti suteikti įgaliojimai dėl tokių sąlygų derėtis su Kirgizijos valdžios institucijomis, prižiūrint valstybių narių atstovų komitetui laikantis Reglamento (ES) Nr. 182/2011. Pagal tą reglamentą patariamoji procedūra paprastai turėtų būti taikoma visais atvejais, išskyrus tuos, kurie numatyti tame reglamente. Atsižvelgiant į pagalbos, kurios suma didesnė nei 90 mln. EUR, galimą svarbų poveikį, tikslinga, kad tą ribą viršijančioms operacijoms būtų taikoma nagrinėjimo procedūra. Atsižvelgiant į Sąjungos makrofinansinės pagalbos Kirgizijos Respublikai sumą, priimant susitarimo memorandumą ar atliekant bet kurį pagalbos sumažinimą, jos teikimo sustabdymą ar jos atšaukimą turėtų būti taikoma patariamoji procedūra;

               (25)

               TVF Kirgizijos Respubliką priskiria besiformuojančios ir besivystančios ekonomikos šalių kategorijai; remiantis Pasaulio banko skirstymu, Kirgizijos Respublika priklauso mažų pajamų ekonomikos šalių ir Tarptautinei plėtros asociacijos (TPA) šalių grupei; UN-OHRLLS (5) Kirgizijos Respubliką priskiria prieigos prie jūros neturinčių besivystančių šalių kategorijai; remiantis EBPO / Vystymosi pagalbos komiteto skirstymu, ji yra kitų nedideles pajamas gaunančių šalių sąraše. Todėl Kirgizijos Respublika turėtų būti laikoma besivystančia šalimi, kaip tai suprantama pagal Sutarties 208 straipsnį, ir tuo pagrindžiamas Sutarties 209 straipsnio, kaip šio sprendimo teisinio pagrindo, pasirinkimas,

         PRIĖMĖ ŠĮ SPRENDIMĄ:
   1 straipsnis
   1.   Sąjunga, siekdama padėti Kirgizijos Respublikai stabilizuoti ekonomiką ir patenkinti jos mokėjimų balanso poreikius, kaip nustatyta dabartinėje TVF programoje, suteikia Kirgizijos Respublikai maksimalią 30 mln. EUR makrofinansinę pagalbą (toliau – Sąjungos makrofinansinė pagalba). Ne daugiau kaip 15 mln. EUR iš tos maksimalios sumos teikiama paskolų forma ir ne daugiau kaip 15 mln. EUR – dotacijų forma. Sąjungos makrofinansinė pagalba teikiama Europos Parlamentui ir Tarybai patvirtinus Sąjungos atitinkamų metų biudžetą.
   2.   Siekiant finansuoti Sąjungos makrofinansinės pagalbos dalį, kuri yra teikiama paskolos forma, Komisijai suteikiami įgaliojimai Sąjungos vardu skolintis reikiamų lėšų kapitalo rinkose arba iš finansų įstaigų ir jas perskolinti Kirgizijos Respublikai. Paskolų grąžinimo terminas – ne ilgesnis kaip 15 metų.
   3.   Sąjungos makrofinansinės pagalbos mokėjimą administruoja Komisija, laikydamasi TVF ir Kirgizijos Respublikos sutarčių ar susitarimo memorandumų ir ekonomikos reformų, kurios nurodytos PBS ir 2007–2013 m. Sąjungos strategijoje dėl Vidurinės Azijos, pagrindinių principų ir tikslų. Komisija reguliariai informuoja Europos Parlamentą ir Tarybą apie pokyčius, susijusius su Sąjungos makrofinansine pagalba, įskaitant jos išmokas, ir tinkamu metu pateikia toms institucijoms atitinkamus dokumentus.
   4.   Sąjungos makrofinansinė pagalba teikiama dvejų metų laikotarpiui nuo pirmos 3 straipsnio 1 dalyje nurodyto susitarimo memorandumo įsigaliojimo dienos.
   5.   Jei Sąjungos makrofinansinės pagalbos mokėjimo laikotarpiu Kirgizijos Respublikos finansavimo poreikiai gerokai sumažėja, palyginti su pirminiais skaičiavimais, Komisija, laikydamasi 7 straipsnio 2 dalyje nurodytos patariamosios procedūros, sumažina pagalbos sumą, laikinai sustabdo arba nutraukia jos teikimą.
   2 straipsnis
   Išankstinė Sąjungos makrofinansinės pagalbos teikimo sąlyga yra ta, kad Kirgizijos Respublika laikytųsi veiksmingų demokratinių mechanizmų, įskaitant daugiapartinę parlamentinę sistemą ir teisinę valstybę, ir užtikrintų pagarbą žmogaus teisėms. Komisija stebi, kaip šios sąlygos laikomasi Sąjungos makrofinansinės pagalbos teikimo laikotarpiu. Šis straipsnis taikomas laikantis Tarybos sprendimo 2010/427/ES (6).
   3 straipsnis
   1.   Laikydamasi 7 straipsnio 2 dalyje nurodytos patariamosios procedūros, Komisija susitaria su Kirgizijos valdžios institucijomis dėl Sąjungos makrofinansinei pagalbai taikytinų aiškiai apibrėžtų ekonominės politikos ir finansinių sąlygų, daugiausia dėmesio skiriant struktūrinėms reformoms ir patikimiems viešiesiems finansams, kurios turi būti išdėstytos susitarimo memorandume (toliau – susitarimo memorandumas), apimančiame tų sąlygų įgyvendinimo tvarkaraštį. Susitarimo memorandume išdėstyta ekonominė politika ir finansinės sąlygos atitinka 1 straipsnio 3 dalyje nurodytus susitarimus ir susitarimo memorandumus, įskaitant makroekonominio koregavimo ir struktūrinių reformų programas, kurias remiama TVF įgyvendina Kirgizijos Respublika.
   2.   Tomis sąlygomis siekiama visų pirma didinti Sąjungos makrofinansinės pagalbos, įskaitant Kirgizijos Respublikos viešųjų finansų valdymo sistemas, veiksmingumą, skaidrumą ir atskaitomybę. Planuojant politikos priemones deramai atsižvelgiama ir į pažangą, padarytą abipusio rinkos atvėrimo, taisyklėmis grindžiamos sąžiningos prekybos plėtojimo ir kitų Sąjungos išorės politikos prioritetų srityse. Komisija reguliariai stebi pažangą siekiant tų tikslų.
   3.   Išsamios Sąjungos makrofinansinės pagalbos finansinės sąlygos nustatomos susitarime dėl dotacijos ir susitarime dėl paskolos, dėl kurių turi susitarti Komisija ir Kirgizijos valdžios institucijos.
   4.   Sąjungos makrofinansinės pagalbos įgyvendinimo laikotarpiu Komisija stebi, ar su pagalba susijusios Kirgizijos Respublikos finansinės priemonės, administracinės procedūros ir vidaus bei išorės kontrolės mechanizmai yra patikimi, taip pat, ar Kirgizijos Respublika laikosi sutarto tvarkaraščio.
   5.   Komisija reguliariai tikrina, ar toliau laikomasi 4 straipsnio 3 dalyje nustatytų sąlygų, įskaitant be kita ko, ar Kirgizijos Respublikos ekonominė politika atitinka Sąjungos makrofinansinės pagalbos tikslus. Tai darydama Komisija glaudžiai koordinuoja veiksmus su TVF ir Pasaulio banku, o prireikus – su Europos Parlamentu ir Taryba.
   4 straipsnis
   1.   Laikydamasi 3 dalyje nustatytų sąlygų, Komisija Sąjungos makrofinansinę pagalbą suteikia dviem dalimis – kiekvieną dalį sudaro paskola ir dotacija. Kiekvienos išmokos dydis nustatomas susitarimo memorandume.
   2.   Sąjungos makrofinansinės pagalbos, teikiamos paskolų forma, sumos prireikus nustatomos laikantis Tarybos reglamento (EB, Euratomas) Nr. 480/2009 (7).
   3.   Komisija priima sprendimą dėl išmokų mokėjimo atsižvelgdama į tai, ar įvykdytos visos šios sąlygos:

               a)

               2 straipsnyje išdėstyta išankstinė sąlyga;

               b)

               toliau sėkmingai tęsiamas politikos programos, kuri apima griežtas koregavimo ir struktūrinių reformų priemones, įgyvendinimas, kartu laikantis TVF atsargumo principu neparemto susitarimo dėl kredito suteikimo, ir

               c)

               susitarimo memorandume sutartų ekonominės politikos sąlygų vykdymas laikantis konkretaus tvarkaraščio.

         Antroji dalis išmokama ne anksčiau kaip praėjus trims mėnesiams po pirmosios dalies išmokėjimo.
   4.   Jei 3 dalyje nurodytos sąlygos neįvykdytos, Komisija laikinai sustabdo arba atšaukia Sąjungos makrofinansinės pagalbos išmokėjimą. Tokiais atvejais Komisija informuoja Europos Parlamentą ir Tarybą apie to sustabdymo ar atšaukimo priežastis.
   5.   Sąjungos makrofinansinė pagalba mokama Kirgizijos Respublikos nacionaliniam bankui. Remiantis nuostatomis, dėl kurių turi būti susitarta susitarimo memorandume, įskaitant likutinių biudžeto finansavimo poreikių patvirtinimą, Sąjungos lėšos gali būti pervestos į Kirgizijos Respublikos iždą, kuris yra galutinis pagalbos gavėjas.
   5 straipsnis
   1.   Su Sąjungos makrofinansinės pagalbos dalimi, kuri yra teikiama paskolos forma, susijusios skolinimosi ir skolinimo operacijos atliekamos eurais, taikant tą pačią lėšų įskaitymo dieną, ir dėl tų operacijų Sąjungai nereikia spręsti su terminų pasikeitimu susijusių klausimų ir ji nepatiria jokios valiutų keitimo kurso rizikos ar kokios nors kitos komercinės rizikos.
   2.   Esant palankioms aplinkybėms ir jei Kirgizijos Respublika to prašo, Komisija gali imtis būtinų priemonių, siekdama užtikrinti, kad paskolos terminai ir sąlygos būtų papildyti išankstinio grąžinimo sąlyga, atitinkančia atitinkamą skolinimosi operacijų terminų ir sąlygų nuostatą.
   3.   Esant palankioms aplinkybėms sumažinti paskolos palūkanų normą ir jei Kirgizijos Respublika to prašo, Komisija gali nuspręsti refinansuoti visą ar dalį jos pradinio skolinimosi arba gali restruktūrizuoti atitinkamas finansines sąlygas. Refinansavimo arba restruktūrizavimo operacijos atliekamos laikantis 1 ir 4 dalyse nustatytų sąlygų, ir dėl jų neturi būti pratęstas susijusio skolinimosi grąžinimo terminas arba padidėti refinansavimo arba restruktūrizavimo operacijos dieną likusi mokėtino kapitalo suma.
   4.   Visas Sąjungos išlaidas, susijusias su skolinimosi ir skolinimo operacijomis pagal šį sprendimą, padengia Kirgizijos Respublika.
   5.   Komisija informuoja Europos Parlamentą ir Tarybą apie 2 ir 3 dalyse nurodytų operacijų pokyčius.
   6 straipsnis
   1.   Sąjungos makrofinansinė pagalba įgyvendinama laikantis Europos Parlamento ir Tarybos reglamento (ES, Euratomas) Nr. 966/2012 (8) ir Komisijos deleguotojo reglamento (ES) Nr. 1268/2012 (9).
   2.   Įgyvendinant Sąjungos makrofinansinę pagalbą taikomas tiesioginis valdymas.
   3.   Susitarimo memorandume, susitarime dėl paskolos ir susitarime dėl dotacijos, dėl kurių turi būti susitarta su Kirgizijos valdžios institucijomis, pateikiamos nuostatos, kuriomis:

               a)

               užtikrinama, kad Kirgizijos Respublika reguliariai tikrintų, ar tinkamai panaudotas iš Sąjungos biudžeto suteiktas finansavimas, imtųsi atitinkamų pažeidimų ir sukčiavimo prevencijos priemonių ir prireikus imtųsi teisinių veiksmų neteisėtai pasisavintoms lėšoms, suteiktoms pagal šį sprendimą, išieškoti;

               b)

               užtikrinama Sąjungos finansinių interesų apsauga, visų pirma numatant konkrečias priemones, skirtas sukčiavimo, korupcijos ir kitų pažeidimų, darančių poveikį Sąjungos makrofinansinei pagalbai, prevencijai ir kovai su jais, pagal Tarybos reglamentą (EB, Euratomas) Nr. 2988/95 (10), Tarybos reglamentą (Euratomas, EB) Nr. 2185/96 (11) ir Europos Parlamento ir Tarybos reglamentą (ES, Euratomas) Nr. 883/2013 (12);

               c)

               Komisijai, įskaitant Europos kovos su sukčiavimu tarnybą, arba jos atstovams aiškiai suteikiami įgaliojami atlikti patikrinimus, įskaitant patikrinimus ir inspektavimus vietoje;

               d)

               Komisijai ir Audito Rūmams aiškiai suteikiami įgaliojimai Sąjungos makrofinansinės pagalbos teikimo laikotarpiu ir jam pasibaigus atlikti auditus, įskaitant dokumentų auditus ir auditus vietoje, pavyzdžiui, veiklos vertinimus;

               e)

               užtikrinama, kad nustačius, jog Sąjungos makrofinansinės pagalbos pagal šį sprendimą valdymo atžvilgiu Kirgizijos Respublika sukčiavo, ėmėsi korupcinių veiksmų arba bet kokios kitos neteisėtos veiklos, darančios neigiamą poveikį Sąjungos finansiniams interesams, Sąjunga turi teisę susigrąžinti visą dotaciją ir (arba) anksčiau laiko susigrąžinti paskolą.

         4.   Sąjungos makrofinansinės pagalbos įgyvendinimo laikotarpiu Komisija atlieka veiklos vertinimus ir taip stebi, ar su tokia pagalba susijusios Kirgizijos Respublikos finansinės priemonės, administracinės procedūros ir vidaus bei išorės kontrolės mechanizmai yra patikimi.
   7 straipsnis
   1.   Komisijai padeda komitetas. Tas komitetas – tai komitetas, kaip nustatyta Reglamente (ES) Nr. 182/2011.
   2.   Kai daroma nuoroda į šią dalį, taikomas Reglamento (ES) Nr. 182/2011 4 straipsnis.
   8 straipsnis
   1.   Ne vėliau kaip kiekvienų metų birželio 30 d. Komisija Europos Parlamentui ir Tarybai pateikia šio sprendimo įgyvendinimo praėjusiais metais ataskaitą, įskaitant to įgyvendinimo vertinimą. Ataskaitoje:

               a)

               išnagrinėjama pažanga, padaryta įgyvendinant Sąjungos makrofinansinę pagalbą;

               b)

               įvertinama Kirgizijos Respublikos ekonominė padėtis ir perspektyvos, taip pat pažanga, padaryta įgyvendinant 3 straipsnio 1 dalyje nurodytas politikos priemones;

               c)

               nurodomas susitarimo memorandume nustatytų ekonominės politikos sąlygų, Kirgizijos Respublikos einamųjų ekonominių ir fiskalinių rezultatų ir Komisijos sprendimų mokėti Sąjungos makrofinansinės pagalbos išmokas ryšys.

         2.   Ne vėliau kaip per dvejus metus nuo 1 straipsnio 4 dalyje nurodyto pagalbos teikimo laikotarpio pabaigos Komisija Europos Parlamentui ir Tarybai pateikia ex post įvertinimo ataskaitą, kurioje įvertinami suteiktos Sąjungos makrofinansinės pagalbos rezultatai ir veiksmingumas bei mastas, kokiu ja buvo prisidėta prie pagalbos tikslų.
   9 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Strasbūre 2013 m. spalio 22 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         V. LEŠKEVIČIUS

      (1)  2012 m. gruodžio 11 d. Europos Parlamento pozicija ir 2013 m. rugsėjo 23 d. Tarybos pozicija, priimta per pirmąjį svarstymą (dar nepaskelbta Oficialiajame leidinyje). 2013 m. spalio 22 d. Europos Parlamento pozicija (dar nepaskelbta Oficialiajame leidinyje).

      (2)  OL L 196, 1999 7 28, p. 48.

      (3)  2013 m. rugpjūčio 12 d. Europos Parlamento ir Tarybos sprendimas Nr. 778/2013/ES, kuriuo Gruzijai suteikiama papildoma makrofinansinė pagalba (OL L 218, 2013 8 14, p. 15).

      (4)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

      (5)  Mažiausiai išsivysčiusių šalių, prieigos prie jūros neturinčių besivystančių šalių ir mažų salų besivystančių valstybių JT vyriausiojo įgaliotinio biuras.

      (6)  2010 m. liepos 26 d. Tarybos sprendimas 2010/427/ES, kuriuo nustatoma Europos išorės veiksmų tarnybos struktūra ir veikimas (OL L 201, 2010 8 3, p. 30).

      (7)  2009 m. gegužės 25 d. Tarybos reglamentas (EB, Euratomas) Nr. 480/2009, įsteigiantis išorės veiksmų garantijų fondą (OL L 145, 2009 6 10, p. 10).

      (8)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir panaikinantis Tarybos reglamentą (EB, Euratomas) Nr. 1605/2002 (OL L 298, 2012 10 26, p. 1).

      (9)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių, taikymo taisyklių (OL L 362, 2012 12 31, p. 1).

      (10)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, 1995 12 23, p. 1).

      (11)  1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).

      (12)  2013 m. rugsėjo 11 d. Europos Parlamento ir Tarybos reglamentas Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinamas Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).


title: 2014/564/ES: 2014 m. balandžio 3 d. Europos Parlamento sprendimas dėl Europos Sąjungos įstaigų vertimo centro 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/168

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos įstaigų vertimo centro 2012 finansinių metų sąskaitų uždarymo
   (2014/564/ES)
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2012 finansinių metų metinių finansinių ataskaitų su Centro atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0205/2014),

               1.

               pritaria Europos Sąjungos įstaigų Vertimo centro 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos įstaigų Vertimo centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 15.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2003 m. vasario 18 d. Tarybos sprendimas dėl Finansinių paslaugų komiteto įsteigimo

text:
Svarbus teisinis pranešimas

|

32003D0165

Oficialusis leidinys L 067 , 12/03/2003 p. 0017 - 0017

		Tarybos Sprendimas2003 m. vasario 18 d.dėl Finansinių paslaugų komiteto įsteigimo(2003/165/EB)EUROPOS SĄJUNGOS TARYBA,1. PRIMENA, kad savo 2002 m. gruodžio 3 d. išvadose Taryba pareiškė savo pasiryžimą priimti sprendimą įkurti naują komitetą, kurio tikslas būtų teikti Tarybai ir Komisijai patarimus ir vykdyti priežiūrą įvairiais finansų rinkos klausimais;2. Todėl ĮSTEIGIA Finansinių paslaugų komitetą (toliau – Komitetas), kuriam keliami šie uždaviniai:- rengti ir teikti nuomones, atsietai nuo įstatymų leidimo proceso, dėl įvairių ūkio sektorių strategijos,- padėti apibrėžti vidutinės trukmės ir ilgalaikę strategiją finansinių paslaugų klausimais,- svarstyti aktualias artimiausios ateities problemas,- įvertinti pažangą ir įgyvendinimą,- teikti politinius patarimus ir vykdyti priežiūrą tiek vidaus politikos klausimais (pvz., dėl vienos bendros rinkos, įskaitant Finansinių paslaugų veiksmų plano įgyvendinimą), tiek ir išorės politikos klausimais (pvz., dėl Pasaulio prekybos organizacijos);3. SUTARIA dėl tokios Komiteto sudėties, pirmininkavimo jam ir jo funkcionavimo tvarkos:- Komisija ir kiekvienas Tarybos narys skiria į Komitetą po vieną aukšto lygio atstovą ir po vieną pakaitinį narį; Europos centrinio banko atstovas ir atitinkamų Bendrijos priežiūros institucijų komitetų pirmininkai turės stebėtojų statusą,- Komitetas turi vieną pirmininką ir vieną pirmininko pavaduotoją, kuriuos jis skiria iš valstybių narių atstovų; pirmininkas ir pirmininko pavaduotojas skiriami dvejų metų kadencijai; pirmąjį pirmininką skiria Ekonomikos ir finansų komitetas,- valstybė narė, kurios atstovas paskiriamas pirmininku, per visą pirmininko kadencijos laikotarpį turi Komitete vieną papildomą atstovą,- pirmininkas ir pirmininko pavaduotojas, kartu su Komisijos atstovu, valstybės narės, kuriai nustatytą kadenciją priklauso Tarybos pirmininko pareigos, atstovu, Tarybos Generalinio Sekretoriato atstovu bei Ekonomikos ir finansų komiteto sekretoriato atstovu, glaudžiai bendradarbiauja tarpusavyje, siekdami palengvinti Komiteto darbą,- rengdamas Tarybai (Ecofin) teikiamus patarimus, Komitetas atsiskaito Ekonomikos ir finansų komitetui, atsižvelgdamas į pripažintą Korepero vaidmenį,- Komiteto pirmininkas reguliariai keičiasi nuomonėmis strategiškai svarbiais, su finansų rinkomis susijusiais klausimais su Europos Parlamento ekonomikos ir pinigų reikalų komitetu,- Komitetas patvirtina savo darbo tvarkos taisykles remdamasis Tarybos darbo tvarkos taisyklėmis,- sekretoriato paslaugas teikia Tarybos Generalinis sekretoriatas;4. PAŽYMI, kad Komitetas veiks nepažeisdamas Komisijos teisės reikšti iniciatyvą;5. NUTARIA peržiūrėti šį sprendimą 2004 m. antrajame pusmetyje.Priimta Briuselyje, 2003 m. vasario 18 d.Tarybos varduPirmininkasN. Christodoulakis--------------------------------------------------


title: 2014/515/ES: 2014 m. liepos 30 d. Tarybos sprendimas, kuriuo skiriami Regionų komiteto Airijai atstovaujantys keturi nariai ir Airijai atstovaujantys keturi pakaitiniai nariai

text:
5.8.2014

               LT

               Europos Sąjungos oficialusis leidinys

               L 232/22

         TARYBOS SPRENDIMAS
   2014 m. liepos 30 d.
   kuriuo skiriami Regionų komiteto Airijai atstovaujantys keturi nariai ir Airijai atstovaujantys keturi pakaitiniai nariai

      (2014/515/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Airijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.2011 m. rugsėjo 20 d. Tarybos sprendimu 2011/649/ES (3) Des HURLEY paskirtas nariu, o Catherine YORE – pakaitine nare iki 2015 m. sausio 25 d.;

               (2)

               pasibaigus Gerry BREEN, Constance HANNIFFY, Des HURLEY ir Brian MEANEY kadencijai tapo laisvos keturios Regionų komiteto narių vietos;

               (3)

               pasibaigus Barney STEELE ir Catherine YORE kadencijai tapo laisvos dvi pakaitinių narių vietos;

               (4)

               Maria BYRNE ir Mary FREEHILL paskyrus Regionų komiteto nariais tampa laisvos dvi pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           Maria BYRNE, Councillor, Limerick City and County Council,

                           —

                           Eamon DOOLEY, Councillor, Offaly County Council,

                           —

                           Mary FREEHILL, Councillor, Dublin City Council,

                           —

                           Neale RICHMOND, Councillor, Dun Laoghaire Rathdown County Council

                     ir

               b)

               pakaitiniais nariais:

                           —

                           Deirdre FORDE, Councillor, Cork County Council,

                           —

                           Clifford KELLY, Councillor, Cavan County Council,

                           —

                           Michael MURPHY, Councillor, Tipperary County Council,

                           —

                           William PATON, Councillor, Carlow County Council.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 30 d.

            Tarybos vardu

            Pirmininkas

         S. GOZI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 261, 2011 10 6, p. 25


title: 2015 m. gruodžio 9 d. Politinio ir saugumo komiteto sprendimas (BUSP) 2015/2413, kuriuo pratęsiamas Europos Sąjungos policijos misijos Afganistane (EUPOL AFGHANISTAN) vadovo įgaliojimų terminas (EUPOL Afghanistan/2/2015)

text:
19.12.2015

               LT

               Europos Sąjungos oficialusis leidinys

               L 333/118

         POLITINIO IR SAUGUMO KOMITETO SPRENDIMAS (BUSP) 2015/2413
   2015 m. gruodžio 9 d.
   kuriuo pratęsiamas Europos Sąjungos policijos misijos Afganistane (EUPOL AFGHANISTAN) vadovo įgaliojimų terminas (EUPOL Afghanistan/2/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. gegužės 18 d. Tarybos sprendimą 2010/279/BUSP dėl Europos Sąjungos policijos misijos Afganistane (EUPOL AFGHANISTAN) (1), ypač į jo 10 straipsnio 1 dalį,
   kadangi:

               (1)

               pagal Sprendimo 2010/279/BUSP 10 straipsnio 1 dalį Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus EUPOL AFGHANISTAN misijos politinės kontrolės vykdymo ir strateginio vadovavimo jai tikslais, įskaitant visų pirma sprendimą dėl misijos vadovo skyrimo;

               (2)

               2014 m. gruodžio 17 d. Taryba priėmė Sprendimą 2014/922/BUSP (2), kuriuo EUPOL AFGHANISTAN trukmė pratęsiama iki 2016 m. gruodžio 31 d.;

               (3)

               2015 m. vasario 10 d. PSK priėmė Sprendimą (BUSP) 2015/247 (3), kuriuo Pia STJERNVALL skiriama misijos EUPOL AFGHANISTAN vadove nuo 2015 m. vasario 16 d. iki 2015 m. gruodžio 31 d.;

               (4)

               Sąjungos vyriausiasis įgaliotinis užsienio reikalams ir saugumo politikai pasiūlė misijos EUPOL AFGHANISTAN vadovės Pia STJERNVALL įgaliojimų terminą pratęsti nuo 2016 m. sausio 1 d. iki 2016 m. gruodžio 31 d.,

         PRIĖMĖ ŠĮ SPRENDIMĄ:
   1 straipsnis
   Misijos EUPOL AFGHANISTAN vadovės Pia STJERNVALL įgaliojimų terminas pratęsiamas iki 2016 m. gruodžio 31 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2016 m. sausio 1 d.

      Priimta Briuselyje 2015 m. gruodžio 9 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 123, 2010 5 19, p. 4.

      (2)  2014 m. gruodžio 17 d. Tarybos sprendimas 2014/922/BUSP, kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN) ir pratęsiamas jo galiojimas (OL L 363, 2014 12 18, p. 152).

      (3)  2015 m. vasario 10 d. Politinio ir saugumo komiteto sprendimas (BUSP) 2015/247 dėl Europos Sąjungos policijos misijos Afganistane (EUPOL AFGHANISTAN) vadovo skyrimo (EUPOL AFGHANISTAN/1/2015) (OL L 41, 2015 2 17, p. 24).


title: 1978 m. birželio 19 d. Tarybos Sprendimas dėl Europos konvencijos dėl ūkinės paskirties gyvūnų apsaugos sudarymo

text:
Svarbus teisinis pranešimas

|

31978D0923

Oficialusis leidinys L 323 , 17/11/1978 p. 0012 - 0013 specialusis leidimas graikų k.: skyrius 03 tomas 23 p. 0040  specialusis leidimas ispanų kalba: skyrius 03 tomas 15 p. 0047  specialusis leidimas portugalų kalba skyrius 03 tomas 15 p. 0047

		Tarybos Sprendimas1978 m. birželio 19 d.dėl Europos konvencijos dėl ūkinės paskirties gyvūnų apsaugos sudarymo(78/923/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama i Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi Europos konvencija dėl ūkinės paskirties gyvūnų apsaugos (toliau — Konvencija) buvo parengta Europos Taryboje siekiant apsaugoti ūkinės paskirties gyvūnus, ypač moderniose intensyvios gamybos sistemose;kadangi 1970 m. liepos 20 d. Tarybos direktyva 70/373/EEB dėl Bendrijos mėginių ėmimo ir analizės metodų, naudojamų oficialiai pašarų kontrolei, nustatymo [3] su paskutiniais pakeitimais, padarytais Direktyva 76/372/EEB [4], 1970 m. lapkričio 23 d. Tarybos direktyva 70/524/EEB dėl pašarų priedų [5] su paskutiniais pakeitimais, padarytais Direktyva 78/117/EEB [6] ir 1973 m. gruodžio 17 d. Tarybos direktyva 74/63/EEB dėl nepageidaujamų medžiagų ir produktų didžiausių leistinų kiekių pašaruose nustatymo [7] su paskutiniais pakeitimais, padarytais Direktyva 76/934/EEB [8], nustatė bendras taisykles, kurioms gali turėti įtakos Konvencija ir ypač tam tikrų jos nuostatų įgyvendinimas;kadangi kitos Konvencijos nuostatos taikomos sritims, dėl kurių Bendrija dar nėra nustačiusi bendrų taisyklių;kadangi gyvūnų apsauga savaime nėra vienas iš Bendrijos tikslų; tačiau kadangi tarp nacionalinių ūkinės paskirties gyvūnų apsaugos įstatymų yra skirtumų, dėl kurių gali susidaryti nevienodos konkurencijos sąlygos, ir kurie gali turėti netiesioginės įtakos deramam bendrosios rinkos veikimui;kadangi, be to, Konvencija skirta klausimams, priklausantiems bendros žemės ūkio politikos taikymo sričiai;kadangi todėl Bendrijos dalyvavimas Konvencijoje atrodytų būtinas siekiant Bendrijos tikslų;kadangi Grenlandijoje gyvulininkyste verčiamasi sąlygomis, kurios dėl bendrų aplinkybių, pirmiausia klimato, mažo gyventojų tankumo ir išskirtinio salos dydžio, iš esmės skiriasi nuo kitų Bendrijos regionų sąlygų; kadangi todėl Konvencija neturėtų būti taikoma Grenlandijai,NUSPRENDĖ:1 straipsnisEuropos ekonominės bendrijos vardu patvirtinama Europos konvencija dėl ūkinės paskirties gyvūnų apsaugos.Konvencijos tekstas pridedamas prie šio sprendimo.2 straipsnisTarybos pirmininkas pagal Konvencijos 14 straipsnį deponuoja patvirtinimo dokumentą [9].Deponuodamas patvirtinimo dokumentą Tarybos pirmininkas pagal Konvencijos 16 straipsnį pareiškia, kad Konvencija nebus taikoma Grenlandijai.Priimta Liuksemburge, 1978 m. birželio 19 d.Tarybos varduPirmininkasP. Dalsager[1] OL C 83, 1977 4 4, p. 43.[2] OL C 204, 1976 8 30, p. 26.[3] OL L 170, 1970 8 3, p. 2.[4] OL L 102, 1976 4 15, p. 8.[5] OL L 270, 1970 12 14, p. 1.[6] OL L 40, 1978 2 10, p. 19.[7] OL L 38, 1974 2 11, p. 31.[8] OL L 364, 1976 12 31, p. 20.[9] Konvencijos įsigaliojimo datą Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------


title: 2014/492/ES: 2014 m. birželio 16 d. Tarybos sprendimas dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo

text:
30.8.2014

                  LT

                  Europos Sąjungos oficialusis leidinys

                  L 260/1

         TARYBOS SPRENDIMAS
         2014 m. birželio 16 d.
         dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo

            (2014/492/ES)

         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį ir 31 straipsnio 1 dalį, kartu su Sutarties dėl Europos Sąjungos veikimo 218 straipsnio 5 dalimi ir 218 straipsnio 8 dalies antra pastraipa,
         atsižvelgdama į Sutartį dėl Europos Sąjungos veikimo, ypač į jos 217 straipsnį, kartu su 218 straipsnio 5 dalimi ir 218 straipsnio 8 dalies antra pastraipa, taip pat į jos 218 straipsnio 7 dalį,
         atsižvelgdama į Europos Komisijos pasiūlymą,
         kadangi:

                     (1)

                     2009 m. birželio 15 d. Taryba įgaliojo Komisiją pradėti derybas su Moldovos Respublika dėl naujo Sąjungos ir Moldovos Respublikos susitarimo, kuris pakeistų Partnerystės ir bendradarbiavimo susitarimą (1), sudarymo;

                     (2)

                     atsižvelgiant į glaudžius Šalių istorinius santykius ir palaipsniui stiprėjančius ryšius, taip pat į Šalių pageidavimą plačiu mastu ir naujoviškai stiprinti ir plėtoti santykius, derybos dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos Asociacijos susitarimo (toliau – Susitarimas) buvo sėkmingai baigtos Susitarimo parafavimu 2013 m. lapkričio 29 d.;

                     (3)

                     Susitarimas turėtų būti pasirašytas Sąjungos vardu ir taikomas iš dalies ir, kol įsigalios, laikinai remiantis Susitarimo 464 straipsniu, kol bus užbaigtos jo sudarymui būtinos procedūros;

                     (4)

                     laikinai taikant tam tikras Susitarimo dalis nedaroma poveikio kompetencijos sričių paskirstymui tarp Sąjungos ir jos valstybių narių pagal Sutartis;

                     (5)

                     remiantis Sutarties dėl Europos Sąjungos veikimo 218 straipsnio 7 dalimi, tikslinga, kad Taryba įgaliotų Komisiją tvirtinti Susitarimo pakeitimus, kuriuos turi priimti Prekybos sudėties Asociacijos komitetas, kaip nustatyta Susitarimo 438 straipsnio 4 dalyje, kaip siūlo Geografinių nuorodų pakomitetis pagal Susitarimo 306 straipsnį;

                     (6)

                     tikslinga nustatyti atitinkamas pagal Susitarimą saugomų geografinių nuorodų apsaugos procedūras;

                     (7)

                     Susitarimu neturėtų būti perduodamos teisės ar nustatomos prievolės, kuriomis būtų galima tiesiogiai remtis Sąjungos ar valstybių narių teismuose,

               PRIĖMĖ ŠĮ SPRENDIMĄ:

            1 straipsnis

               1.   Įgaliojama Sąjungos vardu pasirašyti Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą, su sąlyga, kad minėtas Susitarimas bus sudarytas.

               2.   Susitarimo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            3 straipsnis

               1.   Kol Susitarimas įsigalios, remiantis Susitarimo 464 straipsniu ir atsižvelgiant į jame nurodytus pranešimus, laikinai tarp Sąjungos ir Moldovos Respublikos taikomos toliau nurodytos Susitarimo dalys, bet tik tiek, kiek jos apima Sąjungos kompetencijai priklausančius klausimus, įskaitant klausimus, priklausančius Sąjungos kompetencijai nustatyti ir įgyvendinti bendrą užsienio ir saugumo politiką:

                           a)

                           I antraštinė dalis;

                           b)

                           II antraštinė dalis: 3, 4, 7 ir 8 straipsniai;

                           c)

                           III antraštinė dalis: 12 ir 15 straipsniai;

                           d)

                           IV antraštinė dalis: 5, 9 ir 12 skyriai (išskyrus 68 straipsnio h punktą), 13 skyrius (išskyrus 71 straipsnį tiek, kiek jis susijęs su jūriniu valdymu, ir išskyrus 73 straipsnio b ir e punktus ir 74 straipsnį), 14 skyrius (išskyrus 77 straipsnio i punktą), 15 skyrius (išskyrus 81 straipsnio a ir e punktus ir 82 straipsnio 2 dalį), 16 skyrius (išskyrus 87 straipsnį, 88 straipsnio c punktą ir 89 straipsnio a ir b punktus tiek, kiek b punktas susijęs su dirvožemio apsauga), 26 ir 28 skyriai, taip pat 30, 37, 46, 57, 97, 102 ir 116 straipsniai;

                           e)

                           V antraštinė dalis (išskyrus 278 straipsnį tiek, kiek jis susijęs su intelektinės nuosavybės teisių srities baudžiamųjų nuostatų vykdymu, ir išskyrus 359 bei 360 straipsnius tiek, kiek jie taikomi administracinėms byloms ir peržiūrėjimui bei apeliaciniams skundams valstybių narių lygiu);

                           f)

                           VI antraštinė dalis;

                           g)

                           VII antraštinė dalis (išskyrus 456 straipsnio 1 dalį tiek, kiek tos antraštinės dalies nuostatos yra būtinos Susitarimo laikinam taikymui užtikrinti, kaip apibūdinta šioje dalyje);

                           h)

                           II–XIII priedai, XV–XXXV priedai, taip pat I–IV protokolai.

               2.   Datą, nuo kurios Susitarimas bus laikinai taikomas, Tarybos Generalinis sekretoriatas paskelbia Europos Sąjungos oficialiajame leidinyje.

            4 straipsnis
            Taikant Susitarimo 306 straipsnį, Geografinių nuorodų pakomitečio sprendimais daromus Susitarimo pakeitimus Sąjungos vardu tvirtina Komisija. Jei suinteresuotosios šalys negali susitarti esant prieštaravimams, susijusiems su geografine nuoroda, Komisija priima poziciją, laikydamasi Europos Parlamento ir Tarybos reglamento (ES) Nr. 1151/2012 (2) 57 straipsnio 2 dalyje nustatytos tvarkos.

            5 straipsnis

               1.   Pagal Susitarimo V antraštinės dalies 9 skyriaus 3 poskirsnį „Geografinės nuorodos“ saugomą pavadinimą gali naudoti bet kuris veiklos vykdytojas, prekiaujantis atitinkamą specifikaciją atitinkančiais žemės ūkio produktais, maisto produktais, vynais, aromatizuotais vynais ar spiritiniais gėrimais.

               2.   Vadovaudamosi Susitarimo 301 straipsniu, valstybės narės ir Sąjungos institucijos užtikrina Susitarimo 297–300 straipsniuose numatytą apsaugą, taip pat suinteresuotajai šaliai paprašius.

            6 straipsnis
            Susitarimu neperduodamos teisės ar nenustatomos prievolės, kuriomis būtų galima tiesiogiai remtis Sąjungos ir valstybių narių teismuose.

            7 straipsnis
            Šis sprendimas įsigalioja kitą dieną po jo priėmimo dienos.

            Priimta Liuksemburge 2014 m. birželio 16 d.

                  Tarybos vardu

                  Pirmininkas

               G. KARASMANIS

            (1)  Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimas (OL L 181, 1998 6 24, p. 3).

            (2)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 2012/470/ES: 2012 m. rugpjūčio 7 d. Tarybos sprendimas, kuriuo pratęsiamas Sprendimo 2012/96/ES galiojimas ir sustabdomas Sprendime 2002/148/EB išdėstytų atitinkamų priemonių taikymas

text:
10.8.2012

               LT

               Europos Sąjungos oficialusis leidinys

               L 213/13

         TARYBOS SPRENDIMAS
   2012 m. rugpjūčio 7 d.
   kuriuo pratęsiamas Sprendimo 2012/96/ES galiojimas ir sustabdomas Sprendime 2002/148/EB išdėstytų atitinkamų priemonių taikymas
   (2012/470/ES)
   EUROPOS SĄJUNGOS TARYBA
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. birželio 23 d. Kotonu pasirašytą (1) ir 2010 m. birželio 23 d. Uagadugu (Burkina Fasas) paskutinį kartą iš dalies pakeistą (2) Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (toliau – Kotonu susitarimas), ypač į jo 96 straipsnį,
   atsižvelgdama į Taryboje susirinkusių valstybių narių Vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi, siekiant įgyvendinti Kotonu susitarimą (3), ypač į jo 3 straipsnį,
   atsižvelgdama į Europos Komisijos pasiūlymą,
   kadangi:

               (1)

               remiantis Sprendimu 2002/148/EB (4), buvo užbaigtos konsultacijos su Zimbabvės Respublika pagal Kotonu susitarimo 96 straipsnio 2 dalies c punktą ir buvo imtasi to sprendimo priede nustatytų atitinkamų priemonių. Nuo tada tos priemonės kiekvienais metais yra pritaikomos ir pratęsiamas jų galiojimas;

               (2)

               Sprendimu 2012/96/ES (5) atitinkamos priemonės buvo pritaikytos ir jų taikymo laikotarpis pratęstas 6 mėnesiams iki 2012 m. rugpjūčio 20 d.;

               (3)

               Sąjunga pripažįsta, kad sudarius Nacionalinės vienybės Vyriausybę atsirado galimybė atkurti konstruktyvius Sąjungos ir Zimbabvės santykius ir remti Zimbabvės reformų programos įgyvendinimą;

               (4)

               2012 m. vasario 17 d. Tarybos sprendimu 2012/97/BUSP, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei (6), Sąjunga priėmė svarbų sprendimą sušvelninti analogiškas BUSP sankcijas asmenims siekdama skatinti tolesnę pažangą ir taip parodė tvirtą įsipareigojimą remti Visuotinio politinio susitarimo procesą. 2012 m. gegužės mėn. Briuselyje surengus aukšto lygio konsultacijas su Zimbabvės ministrų bendradarbiavimo atkūrimo grupe buvo svariai prisidėta prie bendradarbiavimo atkūrimo proceso;

               (5)

               Sąjunga toliau remia Nacionalinės vienybės Vyriausybės dedamas pastangas įgyvendinti Visuotinį politinį susitarimą ir palankiai vertina Zimbabvėje padarytą pažangą siekiant stabilizuoti ekonomiką ir atkurti socialinių paslaugų teikimą. Be to, Sąjunga toliau remia Pietų Afrikos, veikiančios Pietų Afrikos vystymosi bendrijos vardu, dedamas pastangas, kuriomis siekiama sudaryti palankesnes sąlygas šiam procesui;

               (6)

               siekiant patvirtinti Sąjungos įsipareigojimą nuolat remti Visuotinio politinio susitarimo procesą, tikslinga pratęsti Sprendimo 2012/96/ES galiojimą, tačiau tuo pačiu sustabdyti atitinkamų priemonių, kuriomis ribojamas bendradarbiavimas pagal Kotonu susitarimo 96 straipsnį, taikymą 12 mėnesių laikotarpiui;

               (7)

               pablogėjus demokratijos, žmogaus teisių ir teisinės valstybės padėčiai Zimbabvėje, Sąjunga bet kuriuo metu vėl galėtų pradėti taikyti šias atitinkamas priemones ir (arba) kitas priemones,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/96/ES ir jo atitinkamų priemonių galiojimas pratęsiamas iki 2013 m. rugpjūčio 20 d. Tačiau atitinkamų priemonių taikymas yra sustabdomas.
   Atitinkamos priemonės nuolat peržiūrimos ir vėl pradedamos taikyti, jei padėtis Zimbabvėje stipriai pablogėtų. Tos priemonės bet kuriuo atveju peržiūrimos po šešių mėnesių nuo šio sprendimo įsigaliojimo.
   Šio sprendimo priede pateiktas laiškas skirtas Zimbabvės Prezidentui R. Mugabe, o jo kopijos perduodamos Ministrui Pirmininkui M. Tsvangirai ir Welshman Ncube.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2012 m. rugpjūčio 7 d.

            Tarybos vardu

            Pirmininkas

         A. D. MAVROYIANNIS

      (1)  OL L 317, 2000 12 15, p. 3.

      (2)  OL L 287, 2010 11 4, p. 3.

      (3)  OL L 317, 2000 12 15, p. 376.

      (4)  2002 m. vasario 18 d. Tarybos sprendimas, užbaigiantis konsultacijas su Zimbabve, remiantis AKR ir EB partnerystės susitarimo 96 straipsniu (OL L 50, 2002 2 21, p. 64).

      (5)  2012 m. vasario 17 d. Tarybos sprendimas, kuriuo pritaikomos pirmą kartą Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytos atitinkamos priemonės ir pratęsiamas jų taikymo laikotarpis (OL L 47, 2012 2 18, p. 47).

      (6)  OL L 47, 2012 2 18, p. 50.

      PRIEDAS

         LAIŠKAS ZIMBABVĖS PREZIDENTUI

      2002 m. vasario 19 d. laišku Europos Sąjunga Jums pranešė apie sprendimą užbaigti konsultacijas, surengtas pagal Kotonu susitarimo 96 straipsnį, ir imtis atitinkamų priemonių, kaip apibrėžta to susitarimo 96 straipsnio 2 dalies c punkte. 2012 m. vasario 23 d. laišku Europos Sąjunga Jums pranešė apie sprendimą dar pratęsti tų priemonių taikymo laikotarpį iki 2012 m. rugpjūčio 20 d.
      Europos Sąjunga džiaugiasi, kad Nacionalinės vienybės Vyriausybė Zimbabvėje daro pažangą įgyvendindama Visuotinį politinį susitarimą. Europos Sąjunga pakartoja didelę svarbą teikianti Kotonu susitarimo 8 straipsnyje numatytam politiniam dialogui, kuris Zimbabvės Vyriausybės prašymu oficialiai pradėtas 2009 m. birželio mėn. Briuselyje vykusiame ES ir Zimbabvės ministrų trejeto susitikime. Abi šalys sutarė, kad pagrindinis pagal 8 straipsnį vedamo dialogo tikslas – normalizuoti ES ir Zimbabvės santykius, kartu įgyvendinant Visuotiniame politiniame susitarime numatytas reformas, ir sudaryti sąlygas taikiems ir patikimiems rinkimams.
      Europos Sąjunga palankiai vertina konstruktyvų dialogą, užmegztą vykdant ES bendradarbiavimo su visomis Nacionalinės vienybės Vyriausybės šalimis atnaujinimo procesą, be kita ko, šių metų gegužės mėn. surengiant vyriausiosios įgaliotinės C. Ashton ir Zimbabvės ministrų bendradarbiavimo atkūrimo komiteto susitikimą. Europos Sąjunga palankiai vertina nuolatinį Pietų Afrikos vystymosi bendrijos (PAVB) įsipareigojimą remti Visuotinio politinio susitarimo įgyvendinimą, kaip buvo nurodyta neseniai įvykusiame neeiliniame PAVB aukščiausiojo lygio susitikime Luandoje.
      Veiksmai, kurių ėmėsi Nacionalinės vienybės Vyriausybė siekdama užtikrinti Zimbabvės žmonėms didesnę laisvę ir pagerinti jų gerovę, pateisina skubų priemonių, iki šiol taikytų pagal Kotonu susitarimo 96 straipsnį, sustabdymą. Tai Europos Sąjungai sudarys sąlygas tiesiogiai bendradarbiauti su Nacionalinės vienybės Vyriausybe ir rengti naujas pagalbos programas, teikiančias naudos Zimbabvės žmonėms, kurios būtų įgyvendinamos kito Europos plėtros fondo lėšomis. Atsižvelgdamas į šias aplinkybes ir pastangas, kuriomis remiamas Zimbabvės bendradarbiavimo su tarptautinėmis finansų įstaigomis atkūrimas, ir į tai, kad pasirašytas laikinasis ekonominės partnerystės susitarimas, Europos investicijų bankas taip pat numato atkurti vystomąją veiklą su privačiuoju Zimbabvės sektoriumi.
      Europos Sąjunga palankiai vertina neseniai įvykusį JT vyriausiojo žmogaus teisių komisaro apsilankymą Zimbabvėje Nacionalinės vienybės Vyriausybės kvietimu. Europos Sąjunga itin svarbiomis laiko Kotonu susitarimo 9 straipsnio nuostatas, kadangi pagarba žmogaus teisėms, demokratinės institucijos ir teisinė valstybė sudaro esminį ES ir Zimbabvės santykių pagrindą, ir Europos Sąjunga toliau atidžiai stebės padėtį Zimbabvėje. Ji pripažįsta, kad pagerėjo žmogaus teisių padėtis, tačiau tebesama didelių susirūpinimą keliančių problemų.
      Kaip nurodyta šių metų vasario mėn., laikydamasi laipsniškumu grindžiamo požiūrio Europos Sąjunga toliau tikslins savo politiką, kad būtų pripažinta Zimbabvės šalių daroma pažanga pagal PAVB veiksmų planą.
      Europos Sąjunga dar kartą patvirtina savo partnerystę su Zimbabvės žmonėmis. Šis Europos Sąjungos sprendimas sustabdyti atitinkamų priemonių taikymą ir atkurti tolesnį dialogą bei bendradarbiavimą su Nacionalinės vienybės Vyriausybe skirtas tam, kad būtų suteiktas papildomas postūmis stiprinant ES ir Zimbabvės santykius siekiant normalizuoti dvišalius santykius. Europos Sąjunga ragina visas šalis pasinaudoti šia galimybe baigti įgyvendinti Visuotinį politinį susitarimą.
      Pagarbiai

               Tarybos vardu

            C. ASHTON

               Komisijos vardu

            A. PIEBALGS


title: 2008/401/EB,Euratomas: 2008 m. balandžio 30 d. Komisijos sprendimas, kuriuo iš dalies keičiamos Komisijos darbo tvarkos taisyklės, susijusios su išsamiomis Europos Parlamento ir Tarybos reglamento (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams taikymo taisyklėmis

text:
30.5.2008

               LT

               Europos Sąjungos oficialusis leidinys

               L 140/22

      KOMISIJOS SPRENDIMAS

   2008 m. balandžio 30 d.
   kuriuo iš dalies keičiamos Komisijos darbo tvarkos taisyklės, susijusios su išsamiomis Europos Parlamento ir Tarybos reglamento (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams taikymo taisyklėmis
   (2008/401/EB, Euratomas)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 218 straipsnio 2 dalį,
   atsižvelgdama į Europos atominės energijos bendrijos steigimo sutartį, ypač į jos 131 straipsnį,
   atsižvelgdama į Europos Sąjungos sutartį, ypač į jos 28 straipsnio 1 dalį ir 41 straipsnio 1 dalį,
   kadangi:

               (1)

               Europos Parlamento ir Tarybos reglamente (EB) Nr. 1367/2006 (1) numatytos nuostatos dėl Orhuso konvencijos nuostatų dėl teisės gauti informaciją apie aplinką, visuomenės dalyvavimo priimant su aplinka susijusius planus ir programas ir juos peržiūrint vidaus tvarka, ir dėl teisės kreiptis į teismus taikymo Bendrijos institucijoms ir organams sąlygos.

               (2)

               Pagal Reglamento (EB) Nr. 1367/2006 13 straipsnį, prireikus Bendrijos institucijos ir organai suderina savo darbo tvarkos taisykles su šio reglamento nuostatomis.

               (3)

               Pagal Reglamento (EB) Nr. 1367/2006 7 straipsnį, jei Bendrijos institucija ar organas gauna prašymą susipažinti su informacija apie aplinką ir ta Bendrijos institucija ar organas tokios informacijos neturi, jie privalo ne vėliau kaip per 15 darbo dienų pranešti pareiškėjui apie Bendrijos instituciją, organą ar valdžios instituciją, kuriam jų manymu galima pateikti tokį prašymą, arba prašymą perduoti atitinkamai Bendrijos institucijai, organui ar valdžios institucijai, kuri turi prašomą informaciją. 2001 m. gegužės 30 d. Europos Parlamento ir Tarybos reglamente (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (2) ir išsamiose to reglamento taikymo Komisijai taisyklėse, kurios išdėstytos Komisijos darbo tvarkos taisyklėse (3) su pakeitimais, padarytais Komisijos sprendimu 2001/937/EB, EAPB, Euratomas (4), tokios nuostatos nėra. Todėl į Darbo tvarkos taisykles turėtų būti įtraukta speciali nuostata, susijusi su prašymais susipažinti su informacija apie aplinką, kurios Komisija neturi.

               (4)

               Kalbant apie visuomenės dalyvavimą, pagal Reglamento (EB) Nr. 1367/2006 9 straipsnį Bendrijos institucijos ir organai atitinkamomis nuostatomis numato visuomenei išankstines ir veiksmingas galimybes tuo metu, kai yra visos galimybės svarstyti įvairius variantus, dalyvauti rengiant, keičiant arba peržiūrint su aplinka susijusius planus ir programas. Visuomenės dalyvavimo priimant sprendimus tvarka nurodyta to straipsnio 3, 4 ir 5 dalyse. Bendrosios nuostatos Komisijai išdėstytos jos komunikate „Konsultavimosi su suinteresuotomis šalimis bendrieji principai ir minimalūs standartai“ (5). Jie turi būti taikomi visuose Komisijos skyriuose rengiant, keičiant ar peržiūrint su aplinka susijusius planus ir programas.

               (5)

               Reglamento (EB) Nr. 1367/2006 IV antraštinėje dalyje išdėstytos nuostatos dėl administracinių aktų ar administracinio neveikimo atvejų peržiūrėjimo vidaus tvarka. Šioms nuostatoms įgyvendinti Komisija privalo priimti išsamias taisykles.

               (6)

               Kad būtų įgyvendinta Reglamento (EB) Nr. 1367/2006 1 straipsnio 2 dalis, praktiniame vadove turi būti pateikta informacija apie visuomenės teises pagal šį reglamentą.

               (7)

               Reikėtų atitinkamai iš dalies pakeisti Darbo tvarkos taisykles.

               (8)

               Pagal Reglamento (EB) Nr. 1367/2006 13 straipsnį šis sprendimas turėtų būti taikomas nuo 2007 m. birželio 28 d.,

         NUSPRENDĖ:
   1 straipsnis
   Šio sprendimo priede išdėstytas tekstas pridedamas prie Darbo tvarkos taisyklių.
   2 straipsnis
   Taikymo data
   Šis sprendimas taikomas nuo 2007 m. birželio 28 d.

      Priimta Briuselyje 2008 m. balandžio 30 d.

            Komisijos vardu

         Stavros DIMAS

            Komisijos narys

      (1)  OL L 264, 2006 9 25, p. 13.

      (2)  OL L 145, 2001 5 31, p. 43.

      (3)  OL L 308, 2000 12 8, p. 26.

      (4)  OL L 345, 2001 12 29, p. 94.

      (5)  COM(2002) 704, galutinis, 2002 12 11.

      PRIEDAS
      Išsamios Europos Parlamento ir Tarybos reglamento (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams taikymo taisyklės
      1 straipsnis
      Galimybė susipažinti su informacija apie aplinką
      Reglamento (EB) Nr. 1367/2006 7 straipsnyje nurodytas 15 darbo dienų laikotarpis prasideda prašymo įregistravimo atsakingame Komisijos departamente dieną.
      2 straipsnis
      Visuomenės dalyvavimas
      Kad būtų įgyvendinta Reglamento (EB) Nr. 1367/2006 9 straipsnio 1 dalis, Komisija užtikrina visuomenės dalyvavimą pagal komunikatą „Komisijos konsultavimosi su suinteresuotomis šalimis bendrieji principai ir minimalūs standartai“ (1).
      3 straipsnis
      Peržiūrėjimo vidaus tvarka prašymai
      Prašymai dėl administracinių aktų ar administracinio neveikimo atvejų peržiūrėjimo vidaus tvarka siunčiami paštu, faksu arba elektroniniu paštu skyriui, atsakingam už nuostatos, kuria remiantis buvo priimtas administracinis aktas arba su kuria susijęs įtariamas administracinis neveikimas, taikymą.
      Šiuo tikslu visomis tinkamomis priemonėmis visuomenei paskelbiami kontaktiniai duomenys.
      Kai prašymas atsiunčiamas ne tam skyriui, kuris yra atsakingas už peržiūrėjimą, jis gautą prašymą persiunčia atsakingam skyriui.
      Bet kuriuo atveju, kai už peržiūrėjimą atsakingas skyrius yra ne Aplinkos generalinis direktoratas, jis informuoja šį direktoratą apie prašymo pateikimą.
      4 straipsnis
      Sprendimai dėl peržiūrėjimo vidaus tvarka prašymų tinkamumo
      1.   Kai tik užregistruojamas peržiūrėjimo vidaus tvarka prašymas, gavimo patvirtinimas siunčiamas prašymą pateikusiai nevyriausybinei organizacijai, jei įmanoma – elektroniniu būdu.
      2.   Atitinkamas Komisijos skyrius nusprendžia, ar nevyriausybinė organizacija turi teisę teikti peržiūrėjimo vidaus tvarka prašymą pagal Komisijos sprendimą 2008/50/EB (2).
      3.   Pagal Darbo tvarkos taisyklių 14 straipsnį įgaliojimas priimti sprendimus dėl peržiūrėjimo vidaus tvarka prašymų tinkamumo suteiktas generaliniam direktoriui arba atitinkamo skyriaus vadovui.
      Sprendimai dėl peržiūrėjimo vidaus tvarka prašymų tinkamumo yra visi sprendimai dėl šio straipsnio 2 dalyje minimos prašymą pateikusios nevyriausybinės organizacijos teisės teikti prašymą, dėl prašymo pateikimo laiku pagal Reglamento (EB) Nr. 1367/2006 10 straipsnio 1 dalies antrąją pastraipą ir dėl prašymo teikimo priežasčių nurodymo ir pagrindimo, kaip reikalaujama pagal Sprendimo 2008/50/EB 1 straipsnio 2 ir 3 dalis.
      4.   Kai 3 dalyje nurodytas generalinis direktorius arba skyriaus vadovas nustato, kad peržiūrėjimo vidaus tvarka prašymas yra nepriimtinas visas arba nepriimtina jo dalis, prašymą pateikusi nevyriausybinė organizacija apie tai informuojama raštu, nurodant priežastis, jeigu įmanoma – elektroniniu būdu.
      5 straipsnis
      Sprendimai dėl peržiūrėjimo vidaus tvarka prašymų turinio
      1.   Sprendimus, kuriais pripažįstama, kad administracinis aktas, kurį prašoma peržiūrėti, arba įtariamas administracinis neveikimas pažeidžia aplinkos apsaugos teisę, priima Komisija.
      2.   Pagal Darbo tvarkos taisyklių 13 straipsnį nuspręsti, kad administracinis aktas, kurį norima peržiūrėti, arba įtariamas administracinis neveikimas nepažeidžia aplinkos apsaugos teisės, teisę turi už nuostatų, kuriomis remiantis buvo priimtas atitinkamas administracinis aktas arba su kuriomis yra susijęs įtariamas administracinis neveikimas, taikymą atsakingas Komisijos narys.
      Įgaliojimus, suteiktus pagal pirmąją pastraipą, perduoti draudžiama.
      3.   Prašymą patikusi nevyriausybinė organizacija apie peržiūrėjimo rezultatus informuojama raštu, nurodant priežastis, jeigu įmanoma – elektroniniu būdu.
      6 straipsnis
      Teisių gynimo priemonės
      Visuose atsakymuose, kuriais nevyriausybinė organizacija informuojama, kad jos prašymas yra nepriimtinas visas ar nepriimtina jo dalis, arba kad administracinis aktas, kurį prašyta peržiūrėti, ar įtariamas administracinis neveikimas nepažeidžia aplinkos apsaugos teisės, nevyriausybinei organizacijai suteikiama informacija apie jos teisių gynimo priemones, t. y. teisę pradėti teismo procesą prieš Komisiją arba teikti skundą ombudsmenui, arba jas abi, vadovaujantis EB sutarties 230 ir 195 straipsniuose atitinkamai išdėstytomis sąlygomis.
      7 straipsnis
      Visuomenės informavimas
      Praktiniame vadove visuomenei pateikiama tinkama informacija apie jos teises pagal Reglamentą (EB) Nr. 1367/2006.

         (1)  COM(2002) 704, galutinis.

         (2)  OL L 13, 2008 1 16, p. 24.